Uredba Komisije (ES) št. 1948/2003

z dne 4. novembra 2003

o spremembi Uredbe (ES) št. 174/1999 glede izvoznih dovoljenj in izvoznih nadomestil za sir, namenjen za Hrvaško in Rusijo, in o odstopanju od navedene uredbe

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (ES) št. 1787/2003 [2], in zlasti člena 26(3) in člena 31(14) Uredbe,

ob upoštevanju naslednjega:

(1) Da bi omogočili sprejetje različnih posebnih ukrepov glede na namembno državo, člen 15 Uredbe Komisije (ES) št. 174/1999 z dne 26. januarja 1999 o posebnih podrobnih pravilih za uporabo Uredbe Sveta (EGS) št. 804/68 glede izvoznih dovoljenj in izvoznih nadomestil v primeru mleka in mlečnih proizvodov [3], kakor je bila nazadnje spremenjena z Uredbo (ES) št. 1392/2003 [4], določa, da je treba dovoljenja za izvoz sira izdati samo za eno namembno območje in veljajo samo za države v tem območju.

(2) V skladu z določbami člena 15(3) Uredbe (ES) št. 174/1999 je Hrvaška ena od namembnih držav v območju I. Uredba Komisije (ES) št. 951/2003 [5] določa posebne ukrepe, vključno z omejitvijo roka veljavnosti izvoznih dovoljenj, da bi tako stabilizirali trgovinske tokove s sirom s to državo. Da bi lahko natančneje spremljali razvoj trga, mora Hrvaška postati ločeno območje, tako da se lahko sprejmejo posebni ukrepi za to namembno državo. Poleg tega je treba omejiti rok veljavnosti izvoznih dovoljenj, izdanih za namembno državo Hrvaško, da ne bi ogrozili učinkovitosti ukrepov.

(3) V skladu z istimi določbami je Rusija ena od namembnih držav v območju VI. Ob upoštevanju razvoja izvoza in zahtevkov za dovoljenja za izvoz sira v Rusijo mora ta država postati ločeno območje, tako da se lahko sprejmejo posebni ukrepi za to namembno državo.

(4) Treba je spremeniti Uredbo (ES) št. 174/1999 in ustrezno določiti odstopanje od navedene uredbe ter razveljaviti Uredbo (ES) št. 951/2003.

(5) Ukrepi, predvideni s to uredbo, so v skladu z mnenjem Upravljalnega odbora za mleko in mlečne proizvode –

SPREJELA NASLEDNJO UREDBO:

Člen 1

Odstavek 3 člena 15 Uredbe (ES) št. 174/1999 se nadomesti z naslednjim:

"3. Za namene odstavka 1 se opredelijo naslednja območja:

(a) območje I: oznake namembnih držav 070, 091 in od 093 do vključno 096;

(b) območje II: oznaka namembne države 092;

(c) območje III: oznaka namembne države 400;

(d) območje IV; oznaka namembne države 075;

(e) območje VI: vse druge oznake namembnih držav."

Člen 2

Z odstopanjem od točke (c) člena 6 Uredbe (ES) št. 174/1999 se rok veljavnosti izvoznih dovoljenj z vnaprejšnjo določitvijo nadomestila, izdanih od 1. decembra 2003 do 31. decembra 2003 za proizvode z oznako KN 0406, namenjene na Hrvaško, izteče 31. decembra 2003.

Člen 3

Uredba (ES) št. 951/2003 se razveljavi.

Člen 4

Ta uredba začne veljati dan po objavi v Uradnem listu Evropske skupnosti.

Člena 2 in 3 se uporabljata od 1. decembra 2003.

Ta uredba je v celoti zavezujoča in se neposredno uporablja v vseh državah članicah.

V Bruslju, 4. novembra 2003

Za Komisijo

Franz Fischler

Član Komisije

[1] UL L 160, 26.6.1999, str. 48.

[2] UL L 270, 21.10.2003, str. 121.

[3] UL L 20, 27.1.1999, str. 8.

[4] UL L 197, 5.8.2003, str. 3.

[5] UL L 133, 29.5.2003, str. 82.

--------------------------------------------------